Lop Nur

Lop Nur hi̍k-tsiá Lop Nor (uì Bôngkóo lâi-ê miâ-tshing, ì-sù sī "Lop ôo", kî-tiong "Lop" sī tsi̍t-ê lâi-guân put-bîng ê tē-miâ) sī tsi̍t-ê í-tsîng ê iâm-ôo, hiān-tsú-sî í-king ki-pún-siōng ta-khó, khiā-tī Tarim phûn-tē 的 tang-pōo pian-iân khiā-tī Sinkiong (Sinkiong Uygur tsū-tī khu) tang-lâm pōo ê Taklamakan sua-bo̍k hām Kumtag sua-bo̍k tsi-kan. Uì hîng-tsìng siōng lâi-khuànn, Lop Nur ôo khia tī Ruoqiang kuān ê Lop Nur tìn (hàn-gú: 羅布泊鎮 (Luóbùpō zhèn)), koh kiò-tsò Lô-tiong (羅中 (Luózhōng)), koh Ruoqianglâi kuān sī Bayingolin Bôngkóo tsut-i tsiu êtsi̍t pōo-hūn. Tarim hô Shule hô tsù-ji̍p ê ôo-po̍h hē-thóng sī li̍k-sú siōng ping-kî āu Tarim ôo ê tsuè-āu uî-tsik, Tarim ôo ba̍t khàm-tio̍h Tarim phûn-tē10,000 guā phîng-hong kong-lí (3,900 sq mi). Lop Nur teh tsuí-bûn siōng sī lāi-liû sìng ê —— i sī lio̍k-tē siōng ê, tsuí-liû sī bô liû-hiòng guā-kháu ê tshut-kháu. 1928-nî, Lop Nur tsit-ê ôo ê bīn-tsik uî 3,100 phîng-hong kong-lí (1,200 sq mi), tān-sī in-uī siu-kiàn tsuí-pà tsóo-tsí lâu-li̍p ôo-po̍h hē-thóng ê tsui-liû, Lop Nur tsit-ê ôo í-king ta-khó, kan-na ē-tàng hîng-sîng sió-hîng kuit-sia sìng ê ôo-po̍h kap tâm-tsuí-tē,Ta-khó ê Lop Nur phûn-tē khàm--tio̍h kāu-tōo uî 30 tsì 100 cm (12 tsì 39 in) ê iâm-khak (鹽殼). Lop Nur sai-pak pōo ê tsit-e tē-khu í-king hông iōng-tsò hi̍k-tān tshì-giām tiûnn. Tsū 20 sè-kí 90 nî-tāi tiong-kî te Lop Nur tsit-ê tē-tiám huat-hiān kah-iâm (鉀鹽) í-lâi, tsia mā sī tuā-kui-bôo tshái-khòng tsok-gia̍p ê sóo-tsāi. Khu-lāi ū pōo-hūn kun-sū kìm-khu hām bûn-bu̍t pó-hōo tiám, bô tuì-guā khai-hòng. Tsù-kái Tsham-ua̍t Guā-pōo liân-kiat